Η **Χίλαρι Ρόνταμ Κλίντον** (αγγλικά: *Hillary Diane Rodham Clinton*, 26 Οκτωβρίου 1947), είναι Αμερικανίδα πολιτικός και δικηγόρος, η οποία υπηρέτησε ως 67η Υπουργός Εξωτερικών των Ηνωμένων Πολιτειών, από το 2009 έως το 2013. Επίσης, διατέλεσε και Πρώτη Κυρία των Ηνωμένων Πολιτειών από το 1993 έως το 2001. Είναι μέλος του Δημοκρατικού Κόμματος. 

Προηγουμένως, υπηρέτησε ως Γερουσιαστής των Ηνωμένων Πολιτειών για την πολιτεία της Νέας Υόρκης (2001-2009). Επίσης, υπήρξε και Πρώτη Κυρία του Αρκάνσας (1979-1981 και 1983-1992). 

Στις εκλογές του 2016, ήταν υποψήφια του Δημοκρατικού Κόμματος για την Προεδρία των ΗΠΑ, πρώτη γυναίκα που λαμβάνει το χρίσμα. Στις εκλογές αυτές όμως, ηττήθηκε από τον Ρεπουμπλικανό ανθυποψήφιό της, Ντόναλντ Τραμπ. 

Συμπεριλήφθηκε στη λίστα που εξέδωσε το περιοδικό *Time* για τα *«Πρόσωπα με τη Μεγαλύτερη Επιρροή Παγκοσμίως»* για το έτος 2012.

Βιογραφικό
----------

Η Χίλαρι Νταϊάν Ρόνταμ, γεννήθηκε στο Σικάγο του Ιλινόι, στις 26 Οκτωβρίου του 1947. Ήταν το πρώτο παιδί των γονιών της και έχει δύο μικρότερους αδερφούς. Έχει Αγγλική, Ουαλική, Ολλανδική, Σκωτσέζικη και Γαλλική καταγωγή. 

Αποφοίτησε από το Λύκειο "Maine South High School" στο Σικάγο, το 1965. Κατόπιν σπούδασε Πολιτικές Επιστήμες στο Κολλέγιο Ουελσλεϊ (έξω από την Βοστώνη), και έλαβε πτυχίο (BA) το 1969, με διάκριση. Στη συνέχεια, σπούδασε Νομική, στη Νομική Σχολή του Πανεπιστημίου Γέιλ, και έλαβε πτυχίο (JD) το 1973. Στο Πανεπιστήμιο Γέιλ, η Χίλαρι, γνώρισε τον τότε συμφοιτητή της και μέλλοντα σύζυγό της, Μπιλ Κλίντον. 

Μόλις τέσσερα χρόνια αργότερα η σχέση της, με τον Μπιλ Κλίντον, επισημοποιήθηκε με γάμο, που έλαβε χώρα στο Φαγιέτβιλ του Αρκάνσας, στις 11 Οκτωβρίου 1975. 

Με τον Μπιλ Κλίντον, έχουν μια κόρη την Τσέλσι Κλίντον, η οποία γεννήθηκε στις 27 Φεβρουαρίου 1980 στο Λιτλ Ροκ.

Πολιτική
--------

### Πρώτη Κυρία του Αρκάνσας

Το 1978, ο σύζυγος και μέχρι τότε Γενικός Εισαγγελέας του Αρκάνσας, Μπιλ Κλίντον, εκλέγεται 40ος Κυβερνήτης του Αρκάνσας, και έτσι η Χίλαρι, γίνεται η Πρώτη Κυρία της πολιτείας του Αρκάνσας για σχεδόν μια δωδεκαετία (1979–1981, 1983–1992). Παράλληλα, εκείνη εργάζεται ως δικηγόρος σε νομική εταιρεία. 

### Πρώτη Κυρία των ΗΠΑ

Ύστερα από την νίκη του στις προεδρικές εκλογές του 1992, ο σύζυγος της Χίλαρι, Μπιλ Κλίντον γίνεται ο 42ος Πρόεδρος των Ηνωμένων Πολιτειών. Ύστερα από την ορκωμοσία του ως Πρόεδρος, τον Ιανουάριο του 1993, η Χίλαρι Κλίντον, γίνεται η Πρώτη Κυρία των Ηνωμένων Πολιτειών, για την περίοδο 1993 έως 2001. 

Ήταν η πρώτη σε αυτόν τον ρόλο, που ήταν κάτοχος δεύτερου πτυχίου πανεπιστημίου, και η πρώτη που είχε αυτόνομη καριέρα πριν την είσοδό της σε αυτόν. Αξιοσημείωτο είναι ότι η Κλίντον, εκτός από το συνηθισμένο γραφείο της Πρώτης Κυρίας στην Ανατολική Πτέρυγα του Λευκού Οίκου, διατηρούσε γραφείο εντός της Δυτικής Πτέρυγας, και μάλιστα βρισκόταν στον στενό κύκλο διοίκησης του Λευκού Οίκου, κατέχοντας ειδικές προσβάσεις και εξουσιοδοτήσεις. Η Χίλαρι, επικρίθηκε ότι διαδραμάτιζε κεντρικό ρόλο στην δημόσια πολιτική ζωή της χώρας, και πρακτικά θεωρήθηκε ότι ήταν ενεργή σύμβουλος του προέδρου ή ακόμα και "συμπρόεδρος".

### Γερουσία των Ηνωμένων Πολιτειών

Το Νοέμβριο του 2000, η Χίλαρι εκλέγεται Γερουσιαστής των Ηνωμένων Πολιτειών για την Νέα Υόρκη, με ποσοστό 55,3%, έναντι του Ρεπουμπλικανού ανθυποψήφιού της, Ρικ Λάτσιο, γίνοντας έτσι, η πρώτη γυναίκα που εκλέγεται Γερουσιαστής στη Νέα Υόρκη. 

Ανέλαβε το αξίωμα, στις 3 Ιανουαρίου 2001. Τον Νοέμβριο 2006 ανανέωσε τη θητεία της, με ποσοστό 67,0% έναντι του Ρεπουμπλικανού ανθυποψήφιού της, Τζον Σπένσερ. 

Παρέμεινε στην Γερουσιαστική της έδρα, έως τις 21 Ιανουαρίου 2009, όπου και ανέλαβε Υπουργός Εξωτερικών. 

##### Υποψήφια για το χρίσμα των Δημοκρατικών, 2008

Στις 20 Ιανουαρίου 2007 ανακοίνωσε ότι θα είναι υποψήφια για την προεδρία του κόμματος των Δημοκρατικών και εν συνεχεία για την προεδρία των Η.Π.Α. 

Έπειτα από έναν σκληρό οριακό αγώνα για να πάρει το χρίσμα των Δημοκρατικών, παραδέχθηκε την ήττα της τον Ιούνιο του 2008 και εμφανίστηκε πρόθυμη να συνεργαστεί με τον μέχρι πρότινος αντίπαλό της στην κούρσα για το προεδρικό χρίσμα, Μπαράκ Ομπάμα. 

### Υπουργός Εξωτερικών των ΗΠΑ

Την 1η Δεκεμβρίου του 2008, ο τότε εκλεγμένος Πρόεδρος Ομπάμα, ανακοίνωσε την υποψηφιότητα της Χίλαρι Κλίντον, για το αξίωμα της Υπουργού Εξωτερικών των Ηνωμένων Πολιτειών. 

Στις 21 Ιανουαρίου 2009, η Γερουσία των ΗΠΑ, επιβεβαίωσε τον διορισμό της, με 94 ψήφους υπέρ και 2 ψήφους κατά. Την ίδια ημέρα, ορκίστηκε 67η Υπουργός Εξωτερικών των ΗΠΑ. 

Αποχώρησε από το αξίωμα, την 1η Φεβρουαρίου 2013.

Υποψήφια Πρόεδρος των ΗΠΑ 2016
------------------------------

Κύριο λήμμα: Προεδρική εκλογή των Ηνωμένων Πολιτειών 2016
Παρόλο που η ίδια είχε δηλώσει αρχικά ότι δεν επιθυμούσε να είναι ξανά υποψήφια πρόεδρος, αποχώρησε από το Υπουργείο Εξωτερικών έχοντας πολύ υψηλά ποσοστά αποδοχής, ενώ σύμφωνα με δημοσκοπήσεις εμφανιζόταν ως η επικρατέστερη υποψήφια του Δημοκρατικού Κόμματος για το χρίσμα του προέδρου.< Μέχρι τον Σεπτέμβριο του 2013, εν μέσω συνεχιζόμενης φημολογίας τόσο στην πολιτική σκηνή όσο και στα μέσα μαζικής ενημέρωσης, η Κλίντον ανέφερε ότι σκεφτόταν την υποψηφιότητά της για την προεδρία, αλλά δεν βιαζόταν να αποφασίσει. Παράλληλα, είχαν σχηματιστεί μία άτυπη εκστρατεία εν αναμονή, στην οποία συμπεριλαμβάνονταν, μεταξύ άλλων, ένα ευρύ δίκτυο δωρητών, έμπειροι εργαζόμενοι σε προεκλογικές εκστρατείες και πολιτικές επιτροπές δράσης όπως οι Ready for Hillary και Priorities USA Action.

##### Υποψήφια για το χρίσμα των Δημοκρατικών, 2016

Στις 12 Απριλίου 2015, ανακοίνωσε επίσημα την υποψηφιότητά της για την προεδρία των Ηνωμένων Πολιτειών μέσω μηνυμάτων ηλεκτρονικού ταχυδρομείου και βίντεο στο οποίο αναφέρει: «Ο καθημερινός Αμερικανός χρειάζεται έναν υπερασπιστή. Και εγώ θέλω να είμαι αυτός ο υπερασπιστής». Αναμένεται να ξεκινήσει την προεκλογική της εκστρατεία κάνοντας ταξίδια μικρής κλίμακας σε πολιτείες στις οποίες διεξάγονται οι πρώτες προκριματικές εκλογές και τα πρώτα συνέδρια.

#### Υποψήφια των Δημοκρατικών για την Προεδρία των ΗΠΑ, 2016

Η Χίλαρι Κλίντον, αποδεχόμενη την ήττα της στις εκλογές του 2016, από τον Ντόναλντ Τραμπ. 
Στις 26 Ιουλίου 2016, έλαβε το Προεδρικό χρίσμα από το Δημοκρατικό Κόμμα, κερδίζοντας τον Μπέρνι Σάντερς, και έτσι γίνεται η πρώτη γυναίκα υποψήφια για τις Προεδρικές Εκλογές στα χρονικά των ΗΠΑ. 

#### Προεδρικές εκλογές της 8ης Νοεμβρίου 2016

Στις εκλογές της 8ης Νοεμβρίου 2016, η Κλίντον ηττήθηκε από τον Ρεπουμπλικανό ανθυποψήφιό της, Ντόναλντ Τραμπ, λαμβάνοντας 232 εκλέκτορες αντί 306 του Ντόναλντ Τραμπ. 

Παρόλα αυτά, κατάφερε να κερδίσει την λαϊκή ψήφο, με διαφορά 2,8 εκατομμυρίων ψήφων επιπλέον, και έγινε η 5η υποψήφια πρόεδρος στην ιστορία των ΗΠΑ, που κερδίζει την λαϊκή ψήφο και χάνει το εκλεκτορικό κολλέγιο.

Φωτογραφικό Άλμπουμ
-------------------

  

* Η Χίλαρι, ως Πρώτη Κυρία των ΗΠΑ, τον Σεπτέμβριο του 1993.Η Χίλαρι, ως Πρώτη Κυρία των ΗΠΑ, τον Σεπτέμβριο του 1993.
* Η Χίλαρι Κλίντον, ορκιζόμενη ως Γερουσιαστής, στις 3 Ιανουαρίου 2001, από τον 45ο Αντιπρόεδρο Αλ Γκορ.Η Χίλαρι Κλίντον, ορκιζόμενη ως Γερουσιαστής, στις 3 Ιανουαρίου 2001, από τον 45ο Αντιπρόεδρο Αλ Γκορ.
* Η Κλίντον ως Υπουργός Εξωτερικών, με την ομάδα του Συμβουλίου Εθνικής Ασφάλειας των ΗΠΑ, κατά την επιχειρήση εξόντωσης του Οσάμα Μπιν Λάντεν, την 1η Μαΐου 2011.Η Κλίντον ως Υπουργός Εξωτερικών, με την ομάδα του Συμβουλίου Εθνικής Ασφάλειας των ΗΠΑ, κατά την επιχειρήση εξόντωσης του Οσάμα Μπιν Λάντεν, την 1η Μαΐου 2011.
* Η Χίλαρι Κλίντον, ως Υπουργός Εξωτερικών των ΗΠΑ με τον Πρόεδρο Μπαράκ Ομπάμα, στην βάση Άντριους στο Μέριλαντ.Η Χίλαρι Κλίντον, ως Υπουργός Εξωτερικών των ΗΠΑ με τον Πρόεδρο Μπαράκ Ομπάμα, στην βάση Άντριους στο Μέριλαντ.
* Η Χίλαρι Κλίντον, λαμβάνοντας το Προεδρικό χρίσμα στο Εθνικό Συνέδριο των Δημοκρατικών, στις 28 Ιουλίου 2016.Η Χίλαρι Κλίντον, λαμβάνοντας το Προεδρικό χρίσμα στο Εθνικό Συνέδριο των Δημοκρατικών, στις 28 Ιουλίου 2016.

Δείτε ακόμα
-----------

* Μπιλ Κλίντον
* Πρώτη Κυρία των ΗΠΑ
* Γερουσία των ΗΠΑ
* Στέιτ Ντιπάρτμεντ
* Υπουργός Εξωτερικών των Ηνωμένων Πολιτειών
* Προεδρική Εκλογή των ΗΠΑ (2016)

Παραπομπές
----------

1. ↑  www.womenofthehall.org/inductee/hillary-rodham-clinton/.
2. ↑  www.radcliffe.harvard.edu/event/radcliffe-day-2018.
3. ↑  www.americanbar.org/groups/diversity/women/margaret-brent-awards/pasthonorees/.
4. ↑  Hillary Clinton Αρχειοθετήθηκε 2012-04-21 στο Wayback Machine. The 100 Most Influential People in the World, Time Magazine, Απρίλιος 2012.
5. ↑  «[Bio] Text Only (EN)». *www.hillaryclinton.com*. Αρχειοθετήθηκε από το πρωτότυπο στις 3 Αυγούστου 2016. Ανακτήθηκε στις 4 Αυγούστου 2016.
6. ↑  «Hillary Rodham Clinton News - The New York Times». *web.archive.org*. 28 Απριλίου 2008. Αρχειοθετήθηκε από το πρωτότυπο στις 28 Απριλίου 2008. Ανακτήθηκε στις 1 Νοεμβρίου 2022. CS1 maint: Unfit url (link)
7. ↑  «Hillary Clinton» (στα αγγλικά). *Wikipedia*. 2021-01-11. .
8. ↑  «People | First Lady President? - Hillary Clinton». *web.archive.org*. 1 Ιουλίου 2004. Αρχειοθετήθηκε από το πρωτότυπο στις 1 Ιουλίου 2004. Ανακτήθηκε στις 1 Νοεμβρίου 2022. CS1 maint: Unfit url (link)
9. ↑  Kelly, Michael (1993-01-20). «THE INAUGURATION; The First Couple: A Union of Mind and Ambition» (στα αγγλικά). *The New York Times*. ISSN 0362-4331.. Ανακτήθηκε στις 2022-11-01.
10. ↑  Clinton, Hillary Rodham. «Hillary Rodham Clinton». *www.congress.gov*. Ανακτήθηκε στις 16 Ιανουαρίου 2021.
11. ↑  «Hillary Rodham Clinton - Travels of the President - Travels - Department History - Office of the Historian». *history.state.gov*. Ανακτήθηκε στις 16 Ιανουαρίου 2021.
12. 1 2  Miller, Jake (29 Ιανουαρίου 2013). «Is Hillary Clinton closing the door on politics?». CBS News. .
13. ↑  Barr, Andy (October 14, 2009). «Hillary Clinton: I'd have hired Barack Obama». *Politico*. .
14. ↑  O'Connor, Patrick (January 17, 2013). «Hillary Clinton Exits With 69% Approval Rating». *The Wall Street Journal*. .
15. ↑  Holland, Steve (January 16, 2013). «Hillary Clinton leaving world stage, but for how long?». Reuters. Αρχειοθετήθηκε από το πρωτότυπο στις 2015-09-27.. Ανακτήθηκε στις 2015-04-16.
16. 1 2  Carter, Chelsea J. (September 23, 2013). «Hillary Clinton on possible presidency: 'I'm realistic'». CNN. .
17. ↑  Von Drehle, David (January 27, 2014). «Can Anyone Stop Hillary?». *Time*. .
18. ↑  Chozick, Amy (April 12, 2015). «Hillary Clinton Announces 2016 Presidential Bid». *The New York Times*. .
19. ↑  «2016 United States presidential election» (στα αγγλικά). *Wikipedia*. 2021-01-16. .

Πηγές
-----

* (Αγγλικά) Βιογραφικό της Χίλαρι Ρόνταμ Κλίντον από την επίσημη ιστοσελίδα του Λευκού Οίκου Αρχειοθετήθηκε 2006-08-24 στο Wayback Machine.
* Χίλαρι Ρόνταμ Κλίντον[*νεκρός σύνδεσμος*], Η Καθημερινή, 13 Φεβρουαρίου 2007, ανακτήθηκε στις 2 Ιανουαρίου 2008.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χίλαρι Κλίντον** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54950123
* **ΕΒΕ**: 76748
* LCCN: n93010903
* ISNI: 0000 0001 2280 2598
* GND: 119082101
* SELIBR: 286177
* SUDOC: 034705171
* BNF: cb12543158f (data)
* BIBSYS: 90706337
* ULAN: 500237450
* MusicBrainz: 858a3d95-e1b2-4aac-8427-a99e391ce8c5
* NLA: 35472475
* NDL: 00552567
* NKC: jn20000700317
* ICCU: UBOV804461
* US Congress: C001041
* BNE: XX1725857
* CiNii: DA0855129X

 |

 |